הגליל התחתון

הַגָּלִיל הַתַּחְתּוֹן (בערבית: الجليل الأسفل) הוא חבל ארץ בצפונהּ של מדינת ישראל. גבולותיו הם עמק יזרעאל, עפולה והעמקים בדרום, הכנרת וטבריה כולל עמק הירדן במזרח, בקעת בית כרם בצפון, כולל את הערים כרמיאל וסכנין, עמק זבולון ומישור עכו.

הגליל התחתון הוא יחידת המשנה הדרומית של הגליל. הוא קרוי "תחתון" בשל היותו פחות הררי מהגליל העליון, (אף שהרבה סבורים שזה בגלל מיקומו הדרומי) ולמעשה זהו חבל הארץ ההררי הנמוך ביותר בארץ-ישראל. פסגותיו של הגליל התחתון מתנשאות עד לגובה של כ־500 מטרים מעל לגובה פני הים. הפסגות הגבוהות ביותר הן הר כמון (602 מטר) שברכס שגור בחלקו הצפוני של הגליל התחתון והר יונה (573 מטר) שברכס נצרת בחלקו הדרומי.

יוסף בן מתתיהו תיאר במאה ה-1 לספירה את חבלי ארץ ישראל: . הוא הגדיר את תחומי הגליל התחתון כך: "לאורכו משתרע הגליל התחתון מטבריה עד כבול, השכנה לעכו שעל חוף הים, ולרוחבו מכפר במישור הגדול הנקרא אכסאל (כסלות תבור המקראית) עד בירסבה (באר שבע הגלילית שליד כפר חנניה)". חז"ל הגדירו אותם כך: .

נופים
שמאל|ממוזער|250px|הר תבור

נופו של הגליל התחתון פחות דרמטי מזה של הגליל העליון, אך ירוק ומעודן יותר. חלק נכבד מהתוצרת החקלאית של ישראל מקורו בגליל התחתון, ובמיוחד בעמק יזרעאל רחב הידיים ובעמק בית שאן.

בגליל התחתון ניתן להבחין בשלוש יחידות נוף השונות זו מזו במבנה הגאולוגי:
 הגליל התחתון המערבי: גבעות נמוכות (200–300 מטר) המכוסות ביערות אלונים. באזור זה נמצאות גבעות אלונים, שפרעם וטבעון.
 הגליל התחתון המרכזי: השטח הופך הררי יותר.
 הגליל התחתון המזרחי: השטח מתמתן, והרכסים הופכים לגבעות בזלת שטוחות בגבהים של כ־300 מטר מעל פני הים. רמות הבזלת הנרחבות משתפלות מצפון מזרח לדרום מערב.

 הגליל התחתון המרכזי 
שמאל|ממוזער|250px|בקעת בית נטופה
שמאל|ממוזער|250px|כרמיאל ובקעת בית כרם
הגליל התחתון המרכזי בנוי מרכסי הרים נמוכים שצורתם מעוגלת הנמשכים ממזרח למערב כאשר ביניהם עמקים רחבים:(מסודרים מצפון לדרום)
 בקעת בית כרם (בקעת שגור)
 רכס שגור
 בקעת סכנין
 רכס יוטבת
 בקעת בית נטופה
 רכס תּרען
 בקעת בית רימון (תרען)
 רכס נצרת
 בקעת כסולות

 הגליל התחתון המזרחי 
250px|ממוזער|שמאל|בית הכנסת העתיק בארבל על רקע מצוק הארבל

הגליל התחתון המזרחי בנוי מרמות נטויות העולות מכיוון צפון מערב ונופלות בחדות בכיוון דרום מזרח:
 שלוחת צבאים
 רמות יששכר
 רמת סירין
 רמת פוריה
 רמת ארבל
+ההרים הגבוהים בגליל התחתוןמספרשם הרגובה (מטרים)יישוב סמוךהערות1הר כמון598כמון2הר חזון584חזון3הר יונה572נוף הגלילההר הגבוה בהרי נצרת4הר תבור562שבלי - אום אל-גנםההר המוכר ביותר בגליל התחתון5הר תורען548טורעאן6הר עצמון547עצמון-שגב7גבעת המורה515דחי, עפולה8הר צמרת477נצרת9הר שכניה456שכניה10הר כסולות440נוף הגליל, אכסאל11הר דבורה437נוף הגליל

 קרקעות 
גיר: סלע משקע ימי, שנוצר כתוצאה מהצטברות של קונכיות ושל שלדים של בעלי-חיים ימיים על קרקעית הים. את הגיר אפשר למצוא בעיקר במרכזו של הגליל התחתון והוא מרכיב את רוב הקרקעות באזור זה.
טרה רוסה חומה: עשירה במינרלים ונמצאת בכמויות גדולות בגליל התחתון. היא מתפתחת על סלעי דולומיט וגיר. הטרה רוסה מהווה בסיס להתפתחות היערות בגליל כי בה יש כמות רבה של מינרליים שנחוצה לעצים.
בזלת: סלע המורכב ממגמה שמתפרצת מהרי געש, מתקררת ואז הופכת לסלע קשה ובלתי חדיר. סלע הבזלת מורכב מגרגרים קשים ומקורו במזרח הגליל התחתון שיותר קרוב לאזור הגולן. סלעי הבזלת גם הופכים לקרקע מאוד פורייה.

מים
ההתיישבות בגליל התחתון המזרחי התבססה עד שנת 1932 אך ורק על מי מעיינות בתחומי היישובים שהספיקו בצמצום רק לשימוש ביתי ועל כן לא היה ניתן לקיים חקלאות שלחין. בשנת 1932 בוצע בבקעת יבנאל קידוח עמוק ראשון שסיפק מים להשקיה ליבנאל ובית גן. בשנת 1942 הונח צינור מים מן הכנרת אל היישוב, והמושב הרחיב את שטחיו המעובדים, בהתבסס על מקור המים החדש, למרות המחיר היקר יחסית של המים. במהלך העשור הראשון למדינת ישראל ניהלו יישובי הגליל התחתון מאבק בלתי פוסק בדרישה שהממשלה תפתור את בעיית המים שלהם. מספר ניסיונות לקידוחים מקומיים שבוצעו בשנים אלו נכשלו והדרישה הייתה להביא לאזור מים מהכנרת.

 גלריה 

ראו גם
מועצה אזורית הגליל התחתון
מועצה אזורית עמק יזרעאל
מועצה אזורית משגב
מועצה אזורית הגלבוע

 לקריאה נוספת 
 ישראל רוזנסון, מקורות על מקומות הגליל התחתון, הוצאת משרד החינוך, התרבות והספורט, תשנ"ח
 יוסי בוכמן ועזריה אלון, לטייל בגליל התחתון, משרד הביטחון – ההוצאה לאור, 1993
 צבי גל, הגליל התחתון: גאוגרפיה יישובית בתקופת המקרא, הוצאת החברה לחקירת ארץ-ישראל ועתיקותיה, 1990

קישורים חיצוניים

 טיולים בגליל התחתון: רשימת כ-45 אתרי טבע מוכרזים ברחבי הגליל התחתון, באתר "טבע ונופים בישראל".
 המועצה האזורית הגליל התחתון, האתר הרשמי
 גליל תחתון, מדריך עסקים ומגזין רשת לאזור הגליל התחתון
 מפת הגליל התחתון



הערות שוליים

*
הגליל התחתון
קטגוריה:ישראל: רכסי הרים